CELEX: 32015R2294
Language: mt
Date: 2015-12-09 00:00:00
Title: Regolament tal-Kummissjoni (UE) 2015/2294 tad-9 ta' Diċembru 2015 li jemenda r-Regolament (KE) Nru 1831/2003 tal-Parlament Ewropew u tal-Kunsill fir-rigward tat-twaqqif ta' grupp funzjonali ġdid tal-additivi tal-għalf (Test b'rilevanza għaż-ŻEE)

10.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 324/3
            
         REGOLAMENT TAL-KUMMISSJONI (UE) 2015/2294
   tad-9 ta' Diċembru 2015
   li jemenda r-Regolament (KE) Nru 1831/2003 tal-Parlament Ewropew u tal-Kunsill fir-rigward tat-twaqqif ta' grupp funzjonali ġdid tal-additivi tal-għalf
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (1), u b'mod partikolari l-Artikolu 6(3) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-allokazzjoni tal-addittivi fl-għalf f'kategoriji u anke fi gruppi funzjonali fi ħdan dawk il-kategoriji skont il-funzjonijiet u l-proprjetajiet tagħhom.
            
         
               (2)
            
            
               Bl-iżvilupp teknoloġiku u xjentifiku, ċertu addittivi tal-għalf jaf itejbu l-kundizzjoni iġjenika tal-għalf, l-aktar għax inaqqsu kontaminazzjoni mikrobijoloġika speċifika u allura jtaffu l-effetti ħżiena li jaf iħallu l-mikroorganiżmi fuq is-saħħa tal-annimali.
            
         
               (3)
            
            
               Minbarra l-implimentazzjoni tar-rekwiżiti iġjeniċi u tal-prattiki t-tajba tul il-katina tal-għalf, f'xi każijiet speċifiċi l-operaturi jaf ikollhom bżonn jużaw tejjieba tal-kundizzjoni iġjenika ħalli titjieb il-kwalità tal-għalf għan-nutrizzjoni tal-annimali filwaqt li jingħataw garanziji addizzjonali biex titħares is-saħħa pubblika u tal-annimali. Peress li dawn l-additivi tal-għalf ma jistgħu jiġu allokati lill-ebda wieħed mill-gruppi funzjonali previsti mir-Regolament (KE) Nru 1831/2003, jeħtieġ jiżdied grupp funzjonali ġdid fil-kategorija tal-“addittivi teknoloġiċi”.
            
         
               (4)
            
            
               Għalhekk ir-Regolament (KE) Nru 1831/2003 għandu jiġi emendat skont dan.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Fil-punt 1 tal-Anness I tar-Regolament (KE) Nru 1831/2003, jiżdied dan il-punt (n):
   
      “(n)   Tejjieba tal-kundizzjoni iġjenika: Sustanzi jew, meta jkun japplika, mikroorganiżmi li jaffettwaw tajjeb lill-karatteristiċi iġjeniċi tal-għalf għax inaqqsu kontaminazzjoni mikrobijoloġika speċifika.”
   
   Artikolu 2
   Id-dħul fis-seħħ
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Diċembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268 18.10.2003, p. 29.